b'\n_START_ARTICLE_\nGreve Sv\xc3\xb8mmehal\n_START_PARAGRAPH_\nGreve Sv\xc3\xb8mmehal ligger centralt placeret i Greve kommune._NEWLINE_Sv\xc3\xb8mmehallen har tidligere kunne kalde sig Skandinaviens st\xc3\xb8rste sv\xc3\xb8mmehal, og med sine olympiske m\xc3\xa5l kunne der afholdes internationale st\xc3\xa6vner. Sv\xc3\xb8mmehallen er stadig en af de st\xc3\xb8rste i Danmark._NEWLINE_Det 30 \xc3\xa5r gamle pyramideformede bygningsv\xc3\xa6rk t\xc3\xa5rner sig op, ved siden af Greve midtby center og Greve Station._NEWLINE_Sv\xc3\xb8mmehallen har to vipper (1 og 3 meter), tre t\xc3\xa5rne (5, 7,5 og 10 m t\xc3\xa5rn), baby-bassin p\xc3\xa5 34\xc2\xa0\xc2\xb0C, motionscenter, sauna- og massage-faciliteter._NEWLINE_I sv\xc3\xb8mmehallen tilbydes forskellige former for vandaktiviteter (f.eks. sv\xc3\xb8mning, udspring, vandgymnastik). Greve Sv\xc3\xb8mmehal bliver i dagtimerne brugt af kommunens skoler til skolesv\xc3\xb8mning p\xc3\xa5 3. og 4. klassetrin._NEWLINE_I 2008 satte Greve Kommune sv\xc3\xb8mmehallen til salg for at sikre flere midler til udvikling af bymidten.\n_START_SECTION_\nEfter renoveringen\n_START_PARAGRAPH_\nDen 28. august 2010 gen\xc3\xa5bnede sv\xc3\xb8mmehallen efter en omfattende renovering, som begyndte i maj 2009. B\xc3\xa5de bassiner, vipper, vandbehandlingsanl\xc3\xa6g og klinker er blevet fornyet, og der er kommet et helt nyt livredderplateau.\n_START_SECTION_\nF\xc3\xb8r renoveringen\n_START_PARAGRAPH_\nGreve Sv\xc3\xb8mmehal havde et 50 m langt bassin, der til dagligt var delt op i 3 dele. Et 15 m b\xc3\xb8rnebassin p\xc3\xa5 0,9 m dybde, et 21 m motionsbassin p\xc3\xa5 1,3 m dybde og et 25 m motionsbassin p\xc3\xa5 1,8 m og 4,5 m dybde._NEWLINE_Ved s\xc3\xa6rlige lejligheder, s\xc3\xa5som st\xc3\xa6vner, blev gulvet i laveste og midterste bassin, k\xc3\xb8rt ned til 1,8 m og de to midterv\xc3\xa6gge, k\xc3\xb8rt ned i den ene ende, s\xc3\xa5 der i stedet for 3 sm\xc3\xa5 bassiner, nu var \xc3\xa9t stort p\xc3\xa5 50 m. som er olympisk m\xc3\xa5l. F\xc3\xb8r der kom motionscenter i lokalerne p\xc3\xa5 1. sal, var der restaurant.'